Základná škola Prievaly      METODICKÝ LIST

Téma: Tuky, sladkosti, soľ v spojení so  zdravým životným štýlom
Formy: blokové vyučovanie, skupinová, frontálna práca, prednáška
Ciele:
· Oboznámiť sa so 4. poschodím potravinovej pyramídy, s významom tukov a cukrov pre naše telo.
· Poznať dôsledky nadmerného jedenia  sladkostí a jedál s vysokým obsahom tukov.
· Vedieť triediť potraviny na zdravé a nezdravé potraviny.
· Získať základné informácie o detskej cukrovke a ich stravovaní.
· Naučiť sa pripraviť zdravý pokrm (desiata, olovrant).
· Poznať formy aktívneho životného štýlu, vedieť spojiť aktívny pohyb so zábavou.

Vyučovací  predmet: blokové vyučovanie, prírodoveda, pracovné vyučovanie, telesná výchova a iných predmetoch  1. stupňa
Pomôcky: rôzne zdravé a nezdravé  potraviny :napr. rôzne druhy múk, pečív, cukrov, olejov, ovocie, zelenina,..interaktívna tabuľa, upečený domáci chlieb, vopred pripravené nátierky zo zdravých potravín,  športové náčinie, náradie, smaljíci.
Príprava: Informácie a poznatky k danej téme. Cukry, že sú dôležitou zložkou potravy. Nachádzajú sa bežne v potravinách a sú zdraviu prospešné. Opatrnosť je potrebná v prípade ich nadmernej konzumácie. Takýto cukor by sa mal stať len okrajovou zložkou potravy. Tam, kde je to možné je dobré ich zo stravy vynechať, respektíve nahradiť ich zdravšími variantmi, napr. vyberať čokoládu s vysokým obsahom kakaa, sušené ovocie namiesto cukríkov,  a vyvarovať sa prílišnej konzumácie sladených nápojov, cukroviniek, či alkoholu. O tukoch vedieť, že sú tiež dôležitou zložkou potravy, ktorá sa bežne nachádza v potravinách, predovšetkým v mliečnych výrobkoch, mäse, olejoch, živočíšnych, či rastlinných tukoch. Problémy však môže spôsobiť ich nadmerná konzumácia, preto by mali rovnako tvoriť iba okrajovú zložku potravy.
Postup
1. Motivácia –Rozprávka - bábkové divadlo Hugo a sladkosti. Deti videli ako by dopadol Hugo, keby neprestal  jesť sladkosti  a aký význam má zelenina a ovocie pre naše telo. Pripomenutie si besedy s diabetologickou sestrou prostredníctvom našej webstránky.
                                          
2. Prednáška o detskej cukrovke a zdravom a nezdravom stravovaní mamičkou žiaka, ktorý má diabetes. Ukázala žiakom  potraviny s vysvetlením obsahu cukrov, tukov, soli v nich. Porozprávala  im o pozitívnych a negatívnych účinkoch na organizmus. Poukázala na možnosti náhrady sladkosti inými potravinami, ktoré sú pre  nás zdravšie.   Deti si mohli prezrieť veľa potravín napr.: dia potraviny, špaldovú múku, dia nugetu, alpskú soľ, olej tekvicový, sezamový,... Tiež si deti ochutnali tety Mirky napečené jednotkové muffiny  a bábovky z mandľovej múky.  Na záver svojej prednášky deti vyskúšala, či počúvali pozorne a museli priradiť usmiatych a zamračených smajlíkov k zdravým a nezdravým potravinám.


3. Príprava zdravého pokrmu vo forme zaujímavej a veselej desiatej alebo olovrantu - ovocníčkov. Deti si z prineseného ovocia za asistencie učiteliek vyrábali veselé zvieratká. Takto na tanierikoch vznikali papagáje, prasiatka, lienky, motýle, vážky a veľa ďalších zvieratiek. Práca deti veľmi zaujala a zažili pri nej veľa zábavy. Svoje hotové výrobky spolu odniesli na pripravený stôl v telocvični, aby si ich prezreli aj ich rodičia.

4. Výroba kanapiek z pripravených nátierok. Deti si deň vopred pripravili cícerovú nátierku a nátierku „Lučina“. Tieto potom spoločne  natierali na pripravené nakrájané sójové a celozrnné pečivo a domáci chlieb, ktorý upiekla pani vychovávateľka. Hotové kanapky na záver ozdobili čerstvou zeleninou. Tie potom tiež odniesli do telocvične ako pohostenie pre rodičov a samozrejme aj pre seba.


5. [bookmark: _GoBack]„Oci, mami, poď si zacvičiť.“Aj napriek nepriaznivému počasiu  sa rodičia a deti zišli v našej školskej telocvični, aby si spolu zacvičili. Na úvod  sme si urobili rekapituláciu nášho bohato prežitého týždňa, čo všetko sme zažili v projekte “Hovorme o jedle“  a následne sme začali súťažiť. Dospelí si zmerali sily v rôznych športových disciplínach s deťmi. Ani jedna strana sa nechcela dať zahanbiť. Medzi disciplínami sa posilňovali našimi vyrobenými kanapkami s nátierkami  a zapíjali ich s vodou s citrónom. Ani vyrobený ovocníčkovia nevyšli na zmar. Ako sa deti pochválili svojimi prácami, tak ich potom s chuťou aj zjedli. 
Zhrnutie: Deti spoznali význam zložiek potravinovej pyramídy pre naše telo, ale aj ich negatívne prejavy v prípade ich nadmernej konzumácie. Naučili sa triediť potraviny na zdravé a nezdravé pomocou smajlíkov. Ukázali sa im potraviny, ktoré sú zdravšie a neobsahujú nadmerné množstvo cukrov, tukov. Praktickými činnosťami, prípravou jednoduchých pokrmov zistili, že si môžu doma s rodičmi urobiť chutnú zdravú desiatu alebo olovrant. Taktiež sa deťom, ale aj rodičom ukázalo, že spoločné trávenie voľných chvíľ aktívnym pohybom pri konzumácií zdraviu prospešných jedál má blahodárny vplyv na zdravý fyzický i duševný rozvoj.

